Matiass fon der Reke
Matiass "Tīss" fon der Reke cu Neienburgs (vācu: Mathias (Thiess) von der Recke zu Neuenburg, dzimis 15. gadsimta beigās, miris 1580. gadā) bija Livonijas ordeņa brālis, Dobeles pēdējais komturs no 1548. līdz 1576. gadam. Rekes dzimtas Kurzemes atzara faktiskais dibinātājs. Dzimis Vestfālenē. Livonijā kopš 1525. gada. Darbojies Kuldīgā, pēc tam pācēlies uz Dobeli. Pēc Livonijas ordeņa likvidēšanas 1561. gadā atteicās pakļauties Kurzemes hercogam Gothardam Ketleram un faktiski kontrolēja Dobeli līdz 1576. gadam, kad apmaiņā pret pakļaušanos viņš saņēma mantojumā īpašumus, tai skaitā Jaunpili, kas Rekes dzimtas īpašumā atradās līdz agrārajai reformai 1920. gadā.